Bečki krug
Bečki krug je bila grupa znanstvenih teoretičara, matematičara i filosofa, koja se okupljala oko Moritza Schlicka, kome je dodijeljena profesorska katedra 1922. pri bečkom univerzitetu za "Induktivnu naučnu filozofiju". Filozofski pravac koji je ova grupa razvila naziva se logički pozitivizam ili logički empirizam. Članovi kruga, pored spomenutog Schlicka, bili su Rudolf Carnap, Otto Neurath, Friedrich Waismann, Philipp Frank, sestra i brat Olga Hahn-Neurath i Hans Hahn kao i Richard von Mises, Victor Kraft i Karl Menger. Godine 1929. grupa se pojavljuje pod nazivom Bečki krug. Moritza Schlicka 1936. ubijan jedan svoj student i tada se krug raspada.

Na Bečki krug je djelovao stariji pozitivizam, simbolička logika i logičko-semantička jezična analiza, čiji su predstavnici bili Ernst Mach, Henri Poincare, Gottlob Frege, Bertrand Russell i Ludwig Wittgenstein. Manifest, Die wissenschaftliche Weltauffassung des Wiener Kreises, izdan je 1930., a napisali su ga Carnap, Neurath i Hahn. Iste godine grupa počinje izdavati novine Erkenntnis s Carnapom kao urednikom.

Logički empirizam se smatra jednom od najutjecajnijih filozofskih škola koje su djelovale i odigrale važnu ulogu filozofske avangarde tokom jednog desetljeća između dva svjetska rata.

Dvojica najznačajnijih studenata filozofa pri bečkom univerzitetu bili su Herbert Feigl i Kurt Gödel. Oni su se pojavljivali na sastancima kruga ali nisu bili članovi. Bečki krug su redovno posjećivali između ostalih: Hans Reichenbach, Carl Gustav Hempel, Alfred Tarski, Karl Popper i Willard Van Orman Quine.

Nacistička kulturna uništavanja teško su pogodila i logičko-analitičku filozofiju u Evropi. Ubojstvo Schlicka bio je znak za predstojeću političku oluju. Nekoliko članova kruga nalazi utočište u SAD-u.

Literatura 

 Manfred Geier: Der Wiener Kreis. Rowohlt, Reinbek 1998, .
 Rudolf Haller: Neopositivismus. Eine historische Einführung in die Philosophie des Wiener Kreises. Wissenschaftliche Buchgesellschaft, Darmstadt 1993, .
 Victor Kraft: Der Wiener Kreis. Der Ursprung des Neopositivismus. 3. Auflage. Springer, Wien u. a. 1997,  (Texte zur wissenschaftlichen Weltauffassung 1).
 Paul Kruntorad (Hrsg.): Jour fixe der Vernunft. Der Wiener Kreis und die Folgen. Hölder-Pichler-Tempsky, Wien 1991,  (Veröffentlichungen des Instituts Wiener Kreis 1).
 Richard von Mises:  Kleines Lehrbuch des Positivismus. Einführung in die empiristische Wissenschaftsauffassung. Suhrkamp, Frankfurt am Main 1990,  (Suhrkamp-Taschenbuch Wissenschaft 871 Wiener Kreis-Schriften zum logischen Empirismus).
 Friedrich Stadler: Studien zum Wiener Kreis. Ursprung, Entwicklung und Wirkung des Logischen Empirismus im Kontext. Suhrkamp, Frankfurt am Main 1997, .
 Michael Stöltzner, Thomas Uebel (Hrsg.): Wiener Kreis. Texte zur wissenschaftlichen Weltauffassung. Meiner, Hamburg 2006, .

Vanjske veze 
 IVC  Institut Wiener Kreis an der Universität Wien
 Vienna Circle Foundation, Amsterdam
 Das Wiener Kreis Archiv - Inventarverzeichnis  (pdf, abgerufen am 30. Oktober 2010; 1,5 MB)
 http://oe1.orf.at/programm/294395 Ö1-Radiokolleg - Der Wiener Kreis und seine Erben - Radiosendung 31. Jänner 2012, 7 Tage nachhörbar

Izvori

Filozofija nauke
Filozofija 20. vijeka